ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 211/28.07.2017
privind punerea la dispoziţia  S.C. Electrica S.A./SDEE Harghita a unor terenuri, aflate în municipiul Miercurea-Ciuc 
Consiliul Local al Municipiului Miercurea Ciuc, întrunit în şedinţa ordinară din data de 28 iulie 2017;
Luând în considerare adresa nr.11051/29.06.2017. prin care S.C. Electrica S.A./SDEE Harghita solicită o hotărâre referitor la punerea la dispoziţie a unei suprafeţe de teren din strada Kossuth Lajos nr.8 necesar pentru începerea lucrării ,,Alimentare cu energie electrică bloc locuinţe S.C. Iris Service Ciuc S.A.”, precum şi Certificatul de urbanism nr.208/07.04.2017,
Analizând Expunerea de motive nr.12071/13.07.2017 şi Raportul de specialitate întocmit de Biroul evidenţa  patrimoniului, concesionări, închirieri, înregistrate cu nr. 12073 din data 13.07.2017., prin care s-a propus adoptarea unei hotărâri cu privire la aprobarea punerii la dispoziţia  S.C. Electrica S.A./SDEE Harghita, a unor suprafeţe de terenuri, pe perioada executării lucrărilor:,Alimentare cu energie electrică bloc locuinţe S.C. Iris Service Ciuc S.A.”;
Pe baza rapoartelor comisiei pentru:
- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- studii, prognoze economico-sociale, buget, finanţe, agricultură, administrarea domeniului public şi privat;
Având în vedere Hotărârea Guvernului nr.1351/2004 privind atestarea domeniului public al judeţului Harghita, precum şi al municipiilor, oraşelor şi comunelor din judeţul Harghita, modificată şi completată la anexă de Hotărârea Guvernului nr.299/2010 - poziţia nr.129; 
Ţinând cont de Hotărârea nr.6/2008 privind însuşirea listei de inventar, reactualizată, cu bunurile care alcătuiesc domeniul public al municipiului Miercurea-Ciuc, cu modificările și completările ulterioare;
În conformitate cu prevederile art.3 din Legea nr.213/1998 privind proprietatea publică şi regimul juridic al acestuia, cu modificările şi completările ulterioare; 
Ţinând cont de prevederile art.749, art.751, art.752, art.753, art.754 pivind Codul civil;
Luând în considerare art.12 alin.(1)(2)(4), art.14 a Legii nr.123/2012 privind energiei electrice şi a gazelor naturale, cu modificările şi completările ulterioare;
Având în vedere prevederile art.36 alin.(2) lit. c) alin.(5) lit. a), art.45 alin.(3), precum şi pe cele ale art.115 alin.(1) lit. b) din Legea administraţiei publice locale nr.215/2001 republicată, cu modificările şi completările ulterioare; 
H O T Ă R Ă Ş T E

 
 Art.1.(1) Asupra terenului în suprafaţă totală de 320 mp, din strada Octavian Goga, aflat în domeniul public al municipiului Miercurea-Ciuc, se instituie dreptul de uz pentru executarea lucrărilor necesare.

(2) Dreptul de uz are ca obiect utilitatea publică, are caracter legal şi se exercită fără înscrierea în cartea funciară.

(3) Exercitatea drepturilor de uz se realizează cu titlu gratuit pe durata existenţei acestora.
Art.2. Pentru executarea lucrărilor se vor solicita aviz de spargere cu achitarea taxei conform hotărârii Consiliului Local Miercurea-Ciuc privind impozitele şi taxele locale. Achitarea taxei cade în sarcina executantului.

Art.3. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau, prin Biroul concesiuni, închirieri şi evidenţa patrimoniului din cadrul aparatului de specialitatea al primarului municipiului Miercurea-Ciuc.
Art.4. Prezenta hotărâre se comunică:
a) Instituţiei Prefectului Judeţului Harghita; 
b) Primarului municipiului Ráduly Róbert Kálmán;



c) Viceprimarului municipiului Füleki Zoltán Ladislau, 



d) Biroului concesiuni, închirieri şi evidenţă a  patrimoniului,
                        e)  S.C. Electrica S.A./SDEE Harghita?



f). Serviciuuil de gospodărire, managment energetic şi transport local și administrarea drumurilor
	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF
































